tomron87/hebrew-wikipedia-sentences-corpus huggingface dataset:
במחקר משנת 2020, המחברים הראו שבלבנון ובלבנט כולו התקיימה המשכיות גנטית רבה מאז תקופת הברונזה (3,300 עד 1,200 לפנה"ס) שנקטעה בשלושה אירועי תערובת משמעותיים: אירוע ראשון, בתקופת הברזל; אירוע שני, בתקופה ההלניסטית; והשלישי, בתקופה העות'מאנית.
כל אחד מהאירועים הללו תרם בין 3%–11% מהמוצא הלא מקומי לאוכלוסייה המעורבת.
החוקרים קישרו את אירועי התערובת הללו להגירה של גויי הים במהלך משבר תקופת הברונזה המאוחרת, הגירה של קבוצות מאזור דרום או מרכז אסיה בתקופה ההלניסטית, והגירה של טורקים לאזור במהלך התקופה העות'מאנית.
במחקר שנערך במכון הבינלאומי לאנתרופולוגיה בפריז, צרפת, נמצאו קווי דמיון בתדירויות הפלוטיפ-Y בקרב לבנונים, יהודים ספרדים ופלסטינים.
על-פי החוקרים, דמיון זה מאפשר לזהות את שְלוש הקבוצות כ"שלוש אוכלוסיות מהמזרח הקרוב החולקות מוצא גאוגרפי משותף".
לִבְנָתָן (שם מדעי: Delphinapterus leucas) הוא מין של לווייתן בעל שיניים החי באזור הארקטי והסוב-ארקטי.
הוא אחד משני המינים במשפחת החדשיניים, לצד החדשן.
זהו יונק ימי שאורכו מגיע לחמישה מטרים, הבולט בצבעו הלבן ובמבנה ראשו הייחודי.
שם נוסף של הלבנתן הוא בלוגה (Beluga).
מקור שם זה נעוץ במילה הרוסית "белуга" ("בלוגה") או "белуха" ("בלוחה"), שנגזרות מהמילה "белый", שמשמעותה "לבן".
הלבנתן תואר לראשונה על ידי פיטר סימון פאלאס ב-1776. הוא חבר במשפחת החדשיניים שבתת-הסדרה לווייתני שיניים.
האב הקדמון הקדום ביותר של הלבנתן הוא ה-Denebola brachycephala שחי בתקופת המיוקן.
מאובן אחד נמצא בחצי האי באחה קליפורניה, ולכן מרמז כי מיני המשפחה חיו בעבר באקלימים חמים יותר.
יתר על כן, רשומות המאובנים מלמדות כי מרחבי תפוצתו של הלבנתן השתנו בהתאם לקרחונים בעולם - היא גדלה בתקופות קרות כמו עידני קרח והצטמצמה כשהקרחונים נסוגו.
הלבנתן הוא לווייתן קטן יחסית.
אורכו מגיע עד חמישה מטרים, ובכך הוא גדול יותר ממרבית הדולפינים, אך קטן יותר מרוב לווייתני השיניים האחרים.
הזכרים גדולים יותר מהנקבות - משקלם של הראשונים בבגרותם הוא כ-1,360 קילוגרמים, ושל האחרונות - כ-900 קילוגרמים בלבד.
אורכם של לווייתנים לבנים בלידתם הוא כמטר ומחצית, ומשקלם כ-80 קילוגרמים.
בבגרותם הם לבנים לחלוטין, מה שמקל מאוד על זיהוים בים.
צורת ראשם גם היא ייחודית בקרב הלווייתנים - המלון שבראשם גמיש ודמוי פקעת.
בנוסף, הוא ייחודי ביכולת לשנות את צורת ראשו, באמצעות נשיפת אוויר סביב הסינוסים.
גופו של הלבנתן מעוגל, במיוחד בתקופות שבהן לא חסר מזון.
הגוף צר באזורי הראש והזנב.
הסנפירים רחבים וקצרים, ולכן צורתם כמעט כצורת ריבוע.
החוליות בצווארו אינן מאוחות, בשונה מדולפינים רבים, מה שמאפשר לו להפנות את ראשו אחורנית.
בפיהם בין שמונה לעשר שיניים בכל צד של הלסת.
היעדרו של סנפיר על גבו של הלבנתן משתקפת בשם הסוג שלו, המכיל את המילה היוונית "apterus" שמשמעותה "חסר כנפיים".
במקום סנפיר גבי, על גבו של הלווייתן מצויה מעין בליטה "מרוחה".
לפי ההשערות בדבר ההעדפה האבולוציונית בנושא, הבליטה התפתחה כהתאמה לתנאי מחיה מתחת לקרח, או כאמצעי לשימור חום.
בדומה ללווייתנים אחרים, בלוטת התריס גדולה יחסית בהשוואה ליונקים יבשתיים.
הזכרים מגיעים לבגרות מינית בגיל שמונה שנים, והנקבות - בגיל חמש שנים.
הנקבות ממליטות גור יחיד באביב, לאחר היריון ממושך בן כ-15 חודשים.
צבע הגורים - אפור כהה, הופך בהיר יותר עם התבגרותם.
צבעם לבן לחלוטין בגיל שבע אצל הנקבות ותשע אצל הזכרים.
משך תקופת ההנקה הוא כשנתיים.
משך חייהם של הלבנתנים נע בין 35 ל-50 שנים.
הלבנתנים הלבנים הם בעלי חיים חברותיים מאוד.
קבוצות של זכרים עשויות למנות מאות פרטים.
קבוצות הנקבות עם הגורים קטנות יותר לרוב.
להקות שונות עשויות להצטרף זו אל זו ב"צמתים מרכזיים", ואז ימנו יחדיו אפילו אלפי פרטים.
להקות הלבנתנים אינן יציבות או קשיחות, כלומר הם נוהגים לעבור מלהקה אחת לחברתה.
הקשר החברתי החזק ביותר הוא בין אם לגור.
לעיתים הגורים בבגרותם חוזרים לשפכי הנהרות שבהן אימהותיהם נהגו לבקר בצעירותן, וכך לפגוש אותן.
הלבנתנים הלבנים ידועים באהבתם למשחקים ובשובבותם.
לעיתים הם "יורקים" על לווייתנים אחרים או על בני אדם.
כך, המטפלים בלבנתנים מרוססים לעיתים קרובות על-ידם.
אחת ההשערות היא כי יכולת זו התפתחה על מנת לחשוף סרטנים המתחבאים בקרקעית הים.
הלבנתנים הם שחיינים די איטיים, והם ניזונים בעיקר מדגים.
חלק קטן יותר מתזונתם מורכב מדיונונים, תמנונים וסרטנים.
את מזונם הם מחפשים פעמים רבות בסמוך לקרקעית הים, בעומק של כ-300 מטרים, אף שעומק הצלילה המרבי שלהם עשוי להיות כפול מכך.
משך הצלילה הממוצע נע בין שלוש לחמש דקות.
לֶבֶּנְסְרַאוּם היה מרכיב חשוב באידאולוגיה הנאצית ואחד מהעקרונות הפוליטיים המרכזיים שהובילו את אדולף היטלר לכיבושים במזרח אירופה.
לבנסראום היה אחד המניעים למדיניות ההתרחבות של גרמניה הנאצית, אשר שאפה להתרחב ולהשיג שטחים נוספים למען האומה הגרמנית באזורי פולין ומאוחר יותר בברית המועצות.
בספרו מיין קאמפף, תיאר היטלר בפירוט את אמונתו שלפיה העם הגרמני זקוק למרחב מחיה, כאשר כיוון ההתפשטות הראוי הוא לעבר מזרח-אירופה, אל שטחי הדגן של אוקראינה ומקורות הנפט והמחצבים של הקווקז.
המזרח מאוכלס ברובו באוכלוסייה סלאבית שעל פי הדוקטרינה הנאצית הייתה מגזע "נחות" משמעותית לעומת הגזע הארי, ובחלקים רבים משטחו מצויים גם יהודים רבים, שאותם ראה היטלר לצד הקומוניסטים כאיום המרכזי על הרייך השלישי.
ב-22 באוגוסט 1939, מספר ימים לפני הפלישה הגרמנית לפולין, אמר היטלר: "מטרת המלחמה אינה רק להגיע לקווים מסוימים אלא ההשמדה הפיזית של האויב.
לפיכך העמדתי יחידות הרג בכוננות – לעת עתה רק במזרח – עם הוראות להרוג ללא רחמים גברים, נשים וילדים ממוצא פולני.
רק כך נשיג את מרחב המחיה אותו אנו צריכים.
מי אחרי הכול, מדבר היום על השמדת הארמנים?" (מתוך נאום אוברזלצברג).
לצורך הגדלת האוכלוסייה הארית שתוכל ליישב את שטחי מרחב המחיה הוקם פרויקט לבנסבורן.
היחס לאוכלוסייה הסלאבית במזרח אירופה
כחלק ממדיניות הגזע של גרמניה הנאצית, הייתה זו מדיניות מוצהרת להרוג, לגרש ולשעבד פולנים, רוסים ועמים סלאבים אחרים, שאותם החשיבו כנחותים משמעותית, ולאכלס מחדש את הארץ בעמים גרמניים.
האוכלוסייה הסלאבית אמורה הייתה להיות מושמדת באמצעות הרעבה שיטתית ובכך ליצור עודף של תנובה חקלאית, אשר תאפשר להאכיל את גרמניה ולהחליף בגרמנים את האזורים שמיושבים בסלאבים.
את המדיניות הזו לא הספיקו הנאצים ליישם במלואה, אך בימי מלחמת העולם השנייה נספו שלושה מיליון אזרחים פולנים לא-יהודים (בנוסף לשלושה מיליון יהודים פולנים) בזמן הכיבוש הנאצי החל משנת 1939. מיליונים נוספים נרצחו בשטחי ברית המועצות לאחר הפלישה הנאצית למדינה בשנת 1941.
לאחר פלישת הצבא הנאצי לפולין בספטמבר 1939 חילקו הגרמנים את שטחי פולין אותם כבשו לשני חלקים.
החלק המערבי ובו 10 מיליון איש סופח מיידית לרייך השלישי, ואזור מרכז פולין המשיך להתנהל תחת משטר כיבוש צבאי.
הם גירשו מיד לאחר הכיבוש פולנים שהתגוררו במערב פולין באזור ורתגאו, שאותו ייעדו לספח לגרמניה הנאצית.
הנאצים רצחו 15,000 אנשי אינטליגנציה פולנית, שהוצאו להורג על פי רשימה שהוכנה מראש.
ב-8 במרץ 1940, עיגנו הנאצים את הנחיתות הגזעית של הפולנים בחוק.
הם קבעו כי עובד פולני "שיקיים יחסי מין עם גבר או אישה גרמנים, או כל מי שמתקרב אליהם בכל דרך לא ראויה אחרת, צפוי לעונש מוות." הגסטפו הצטווה לאתר כל מי שנחשד בעבירה של חילול גזע (Rassenschande).
בזמן הכיבוש הנאצי של פולין גורשו מבתיהם שני מיליון פולנים נוצרים, כאשר בתיהם ורכושם נתפסו על ידי הגרמנים.
לאחר שפלשה גרמניה לברית-המועצות ביוני 1941 במבצע ברברוסה הורחבה מדיניות הטרור שיושמה בפולין גם לאזורים הכבושים החדשים.
יחידות האיינזצגרופן הצטוו לרצוח בנוסף ליהודים גם מי שכונו "פעילים קומוניסטים".
במסגרת הניסיון להרחיב את מרחב המחיה ננקטו מספר פעולות נוספות כלפי האוכלוסייה המקומית.
מיליונים מבני העם הרוסי, האוקראיני ועמים אחרים בברית המועצות גורשו מבתיהם, נשלחו למחנות עבודה בכפייה ונרצחו.
הנאצים רצחו יותר מ-3 מיליון שבויי מלחמה של הצבא האדום, מרביתם באמצעות ירי, הפקרתם לכפור והרעבתם למוות.
היחס לשבויי המלחמה מברית המועצות היה שונה לחלוטין מהיחס לשבויי מלחמה שנתפסו בקרבות נגד צבאות המערב.
הרעיון שלפיו לעם הגרמני אין די מרחב קדם בהרבה לניסוחו בידי אדולף היטלר.
את המונח "לבנסראום" במשמעות זו טבע לראשונה המלומד הגרמני פרידריך ראצל ב-1897, והוא שימש כסיסמה בגרמניה לאיחוד הארץ ולהשגת מושבות, בדומה למודל האנגלי והצרפתי.
הרעיון התפתח בעקבות רעיונות דרוויניסטיים ומדעיים אחרים של התקופה, שעסקו באופן שבו אורגניזמים ממלאים נישות אקולוגיות.
רעיונות דומים עדיין נמצאים בשימוש בתחומי הביולוגיה והגאוגרפיה.
ראצל האמין שההתפתחות הטכנולוגית והתרבותית של עם תלויה במצבו הגאוגרפי, ושעם אשר הסתגל בהצלחה למיקום אחד ימשיך באופן טבעי למיקום אחר.
לטענתו, התרחבות זאת, שמטרתה ניצול שטחים זמינים, היא מאפיין טבעי והכרחי לכל גזע בריא.
אמונות אלה קודמו על ידי מלומדי התקופה כולל קארל האוסהופר ופרידריך פון ברנהרדי.
בספרו של פון ברנהרדי משנת 1912 "גרמניה והמלחמה הבאה" הרחיב ברנהרדי את התאוריה של ראצל, ולראשונה זיהה את מזרח אירופה כמקור אפשרי לשטחי מילואים.
אידאולוגיית לבנסראום הייתה סיבה חשובה לפתיחתו של מבצע ברברוסה ביוני 1941. הנאצים קיוו להפוך חלק גדול מהשטחים הסובייטיים לאזורי התיישבות לגרמנים.
בפיתוחו את הרעיונות האלה, הציע התאורטיקן הנאצי אלפרד רוזנברג שהארגון האדמיניסטרטיבי הנאצי בארצות שיכבשו הגרמנים יחולק לנציבויות (Reichskommissariat) הבאות:
נציבות הרייך אוסטלנד (המדינות הבלטיות, בלארוס ומזרח פולין)
נציבות הרייך אוקראינה (אזור אוקראינה ושטחים נוספים)
נציבות הרייך קווקז (אזור הקווקז)
נציבות הרייך מוסקבה (החלק האירופאי של רוסיה)
שטחי הנציבויות ימשכו עד הרי אורל (עם זאת, היו תוכניות נאציות מוקדמות להקמת נציבות הרייך טורקסטן שבמרכז אסיה ואף הייתה תוכנית נאצית לשליטה בהרים עצמם).
הישויות האדמיניסטרטיביות היו אמורות להיות השלבים המוקדמים בעקירתם של רוסים ועמים סלאבים רבים והחלפתם במתיישבים גרמניים.
רוזנברג גם פחד מסכנת "מדיניות ההתרחבות רוסית/סובייטית" וקרא ל"פעולה חמושה מונעת" מול איום זה.
כאשר השתלטו כוחות גרמניים על שטחים סובייטים הם הקימו במהרה משטרי כיבוש – נציבות הרייך אוסטלנד ונציבות הרייך אוקראינה.
המכשול הגדול ביותר שעמד בפני יישומו המלא של רעיון לבנסראום היה תבוסתה של הארמייה השישית בקרב סטאלינגרד.
אחרי תבוסה משמעותית נוספת של הגרמנים בקרב קורסק ב-1943 ונחיתת הכוחות של בעלות הברית בסיציליה, פסקו כל תוכניות לבנסראום.
לבנסראום הוא שמו של מחזה שנכתב על ידי הבמאי האמריקאי ישראל הורוביץ , ובו קנצלר גרמניה מתעורר מסיוט ומחליט, בפתאומיות, להזמין שישה מיליון יהודים לחיות בגרמניה כפיצוי על השואה.
לַבְקָנוּת (נקראת גם אַלְבִּינִיזם, מאנגלית: Albinism) היא תסמונת תורשתית רצסיבית (לשני בני הזוג ישנו הגן) הגורמת לאובדן מלא או חלקי של צבע (פיגמנטציה) העור, העיניים והשיער.
התסמונת נגרמת כתוצאה ממוטציות שמשפיעות על תאים המפיקים את הצבען (פיגמנט) המלנין (melanin).
התאים המפיקים נקראים מלנוציטים (מלנו: שחור; ציט: תא).
המלנוציטים שבעור מרוכזים בשכבה הממוקמת מתחת לשכבה הבסיסית של האפידרמיס ומעל לדרמיס.
המלנין (המקנה את הצבע החום-שחור) אחראי על הגנה של העור מפני קרני השמש האולטרה סגוליות (uv).
אצל לבקנים, השינויים הגנטיים הגורמים להיעדר חלקי או מלא של המלנין בשכבת העור החיצונית, בשיער וברשתית העין וכתוצאה מכך, שיער ראשם של בעלי המוטציה בהיר במיוחד – בין חום בהיר ללבן.
גם צבע הריסים והגבות שלהם בהיר מאוד, צבע קשתיות עיניהם כחול או ירוק בהיר ועורם ורוד.
רמת הצבענים עשויה להשתנות עם הגיל או מסיבות אחרות.
לבקנים עלולים להיפגע משני נזקים עיקריים הקשורים למצבם: בעיות ראייה ורגישות רבה של העור לנזקי קרינה.
ההתפתחות הקוגניטיבית ובשאר חלקי הגוף אינם מושפעים מחסרון המלנין.
לבקנות מתרחשת בכל הקבוצות הגזעיות והאתניות ברחבי העולם.
בארצות הברית, לאחד מכל 18,000 עד 20,000 אנשים יש סוג כלשהו של לבקנות.
בחלקים אחרים של העולם, השכיחות יכולה להגיע עד לאחד מכל 3,000.
רוב הילדים עם לבקנות נולדים להורים שצבע השיער והעיניים שלהם אופייניים לרקע האתני שלהם ולא להורים לבקנים.
תופעה הלבקנות מצויה בנוסף לבני-אדם גם בבעלי חיים ובצמחים.
האלל היוצר לבקנות מונע מהגוף ייצור כמויות נורמליות של פיגמנט הנקרא "מלנין".
נמצאו מספר אללים הגורמים ללבקנות, אך הוכח כי כולם משפיעים על רמת המלנין.
המלנין מגן על העור מקרני השמש האולטרה-סגולות.
אנשים הסובלים מלבקנות חסרים את הכמויות הרצויות של הפיגמנט הזה, ולכן יכולים להיכוות בקלות מקרני השמש.
מחסור בפיגמנט בעיניים גורם לבעיות בראייה וגורם לעין שלא להתפתח כראוי.
המיתוס הגורס כי ללבקנים יש "עור לבן ועיניים אדומות" אינו מדויק.
ללבקנים לרוב עור ורוד וחיוור ועיניים כחולות בהירות מאוד, אם כי ישנם לבקנים עם עיניים אדומות-ורדרדות.
לעיתים חוסר הפיגמנטציה בשיער מתבטא בשיער בלונדיני בהיר ביותר, ולעיתים הוא אכן לבן.
בבעלי חיים לבקנים העין אכן ורודה והאישון אדום, מכיוון שהעין שלהם קטנה יותר.
ישנם שני סוגים של לבקנות המוכרים למדע:
לבקנות אוקולרית (OA) - שבה חסר המלנין בעיקר בעיניים, בעוד שבעור ובשיער הוא בכמויות נורמליות.
לבקנות כוללת (OCA) - שבה חסר המלנין בשער, בעיניים ובעור.
זהו סוג הלבקנות הנפוץ ביותר.
נשאות סמויה לגן פגום הגורם ללבקנות ניתנת לגילוי באמצעות בדיקת סקר גנטית.
לאנשים עם לבקנות יש הפרעות ראייה בשל התפתחות לא תקינה של הרשתית ודפוסים חריגים של קשרים עצביים בין העין למוח.
דרגת הליקוי משתנה בין סוגי הלבקנות השונים.
אנשים עם לבקנות עשויים להיחשב עיוורים מבחינת ההגדרה של החוק, אך רובם בעזרת מכשור מתאים מסוגלים לבצע כל פעילות כמו קריאה, הליכה או פעילות גופנית.
בעיות עיניים בלבקנות (הנובעות מהתפתחות לא תקינה של העין בגלל חוסר בפיגמנט):
ניסטגמוס - ריצוד של העיניים.
פזילה - חוסר איזון בין השרירים המניעים את העיניים.
עין עצלה - שימוש בעין הרואה טוב יותר ופחות באחרת.
פוטופוביה - רגישות לאור בהיר ולסנוור.
שגיאת שבירה - קוצר ראייה או רוחק ראייה הנגרם שמכך שקרני האור אינן ממוקדות במדויק ברשתית.
hypoplasia foveal – הרשתית, החלק בתוך העין הקולט את האור, לא התפתחה כרגיל לפני הלידה ובגיל הינקות ונגרמת ירידה בחדות הראייה.
ניתוב שגוי של עצב הראייה – האותות העצביים מהרשתית למוח אינם עוקבים אחר מסלולי העצבים הרגילים.
הטיפול בבעיות ראייה אצל הלבקנים
משקפי ראייה או עדשות מגע.
התערבות כירורגית: ניתוח לתיקון פזילה העשוי לשפר את מראה העיניים.
במקרה של אזוטרופיה (עיניים פונות פנימה) הניתוח עשוי להרחיב את שדה הראייה.
ניתן גם לבצע ניתוח לשיפור ריצוד העיניים (ניסטגמוס).
אנשים עם לבקנות רגישים לסנוור ויעזרו במשקפי שמש או עדשות מגע כהות העשויים לעזור מחוץ לבית.
עזרים אופטיים כגון זכוכית מגדלת, טלסקופים קטנים מיוחדים או מסכי מחשב עם אפשרות הגדלת תמונה ומלל.
חשיפה לשמש גורמת לנמשים, שומות (עם או בלי פיגמנטציה), אודם וכוויות בעור.
לעיתים מתפתחים נגעים בעור העלולים להתפתח לסרטן העור.
ביציאת הלבקנים אל השמש עליהם למרוח גופם בקרם הגנה מפני השמש, כובע, משקפי שמש, שמשיות ובגדים המכסים את עורם.
בישראל קיימת אגודת הלבקנות בישראל (אלב"י), כאשר המרכז רב שירותי לעיוור בישראל (מרש"ל) משמש לה כארגון גג.
שדרוג אתר האינטרנט יצירת מפת אתר חדשה, איסוף ואישור תכנים.
יצירת קווי מתאר למצב הרפואי אשר גורם ללבקנות (מסמך מסכם כמו חוות דעת רפואית לביטוח לאומי, ביטוחי בריאות וכו').
הגדרת הנגשה והתאמה עבור לבקנים למרחבים ומבנים שונים.
פיתוח ערכת מידע למשפחות עם תינוק לבקן, כולל היכרות עם משפחות תומכות לפי מיקום גאוגרפי וקהילה.
הקמת מערך אח/ות בוגר/ת לצעירים עם לבקנות.
שכיחות של אוכלוסיית הלבקנים בישראל עומדת על כ-1:10,000.
הלבקנים בישראל נמצאים בכל העדות והדתות.
נמצא כי בקרב יוצאי מרוקו שכיחות המוטציה גבוהה יותר ומספר הנשאים עומד על 1:40.
רוב המוטציות הגורמות ללבקנות מועברות בתורשה אוטוזומלית רצסיבית (שני הגנים הפגומים הגיעו מאביו ואמו).
בדיקות הסקר הנערכות בקרב זוגות לאיתור מחלות גנטיות, אינן כוללות בדיקת לבקנות.
עם זאת, נהוג לבצע בדיקות לעוברים שלפניהם נולד להוריהם תינוק לבקן.
את המוטציות ניתן למצוא בבדיקת סיסי שלייה או בבדיקת מי שפיר וכן על ידי לקיחת ביופסיה מהעור של העובר.
בגלל מגבלותיהם הרפואיות של הלבקנים, צה"ל אינו מגייס אותם לשירות חובה, אך מתיר להם להתנדב.
במאי 2009, בעת דיון בבג"ץ, הביעה הנשיאה דורית ביניש ביקורת על עמדת צה"ל, אך בפסק הדין לא ראה בג"ץ מקום להתערב בהחלטה של צה"ל.
במהלך ההיסטוריה הסתכלו הבריות על לבקנים בחשדנות מעורבת בפליאה בגלל מראם יוצא הדופן.
היו שהחשיבו את הלבקנים לסוג של שדים.
רבים מאמינים כי אגדות על ערפדים, שהם בעלי עור בהיר במיוחד ורגישים לשמש, מקורה בלבקנות.
בג'מייקה היה במשך שנים רבות היחס ללבקנים כאל מקוללים.
בטנזניה נמשך עד היום הרג לבקנים לצורך מסחר באבריהם, שנחשבים למביאי מזל.
על פי דו"ח של הצלב האדום משנת 2009, יותר מ-50 לבקנים נרצחו בטנזניה תוך פחות משנה בשל אמונה זו, וכמו כן, קברים של לבקנים חוללו ומגופותיהם הוצאו איברים.
רבים מהלבקנים בטנזניה ובבורונדי חיים במחתרת וחוששים לחייהם.
טנזניה נחשבת למקום בעל ריכוז הלבקנים הגבוה ביותר באפריקה - כ-150,000 מהתושבים לבקנים.
אחוז גבוה מהם רשום בארגון Tanzania Albino Society, שהוקם כדי להגן על לבקנים ולהבטיח להם חינוך נאות.
במקביל, במקומות אחרים באפריקה קיימת אמונה לפיה לבקנים מביאים מזל רע, וקיים תיעוד של מקרי רצח על רקע זה.
לבקנות אינה מוגבלת לבני אדם, ויכולה להופיע במינים רבים של בעלי חיים.
לבעלי חיים הלבקנות מסוכנת יותר, מכיוון שהמשמעות של רגישות לאור וראייה פגומה היא כושר הישרדות נמוך יותר.
גן חיות בבריסטול שבבריטניה היה ביתו של פינגווין לבקן נדיר בשם Snowdrop שמת ב-2004. בגן החיות שבברצלונה גר פתית שלג, הגורילה הלבקן היחיד הידוע בהיסטוריה, שמת ב-2003 מסרטן.
צמד הקוסמים האמריקני זיגפריד ורוי היו משתפים בהופעתם טיגריס לבקן.
לבקנות נפוצה אצל חתולים, שתופעת לוואי אצלם מתבטאת גם בחירשות.
לברדור רטריבר (או, בקיצור: לברדור) הוא גזע של תת-המין כלב הבית.
הלברדור הוא גזע הכלב הנפוץ ביותר בקנדה, בממלכה המאוחדת, בניו זילנד ובמדינות מערביות נוספות.
הוא משרת באופן נרחב ככלב נחייה, ומשמש משטרות רבות ברחבי העולם ככלב משטרתי לגישוש, גילוי חומרי נפץ ולמטרות שונות נוספות.
ללברדור "יצר הבאה" (Retrieve Drive - במקור הבאת הטרף ללהקה) גדול.
בדרך כלל הם כלבים ידידותיים ורגועים, שאוהבים לשחות ולשחק, והם בעלי מזג נוח עם ילדים ומבוגרים.
משערים כי מוצאו של הלברדור מהאי ניופאונדלנד (מכונה "ניופאונדלנד קטן"), אך ייתכן שהובא לשם על ידי דייגים שיישבו את האזור כדי לעזור להם בציד.
הדייגים היו לוקחים את כלבי הלברדור בסירותיהם, והם היו מביאים את הדגים שהיו נופלים מהרשתות.
בזכות אופיו הטוב ויכולות הציד והשחייה שלו, האנגלים הביאו אותו עמם לאנגליה בסוף המאה ה-18, אך תחילה לא הייתה הקפדה על טוהר הגזע.
הלברדור-רטריבר הוכר לראשונה כגזע על ידי ההתאחדות האנגלית לכלבנות ב-1903. הגזע נרשם בהתאחדות האמריקאית ב-1917.
כיום, משמשים לברדורים ככלבי נחייה לעיוורים, כלבי שירות וגם ככלבי חיפוש והצלה וכמגלי חומרי נפץ וסמים, וזאת בזכות אפם הרגיש, חכמתם, ויצר ההבאה שלהם יחד עם רצון לרצות ולשמח את בעליהם.
הלברדורים הם כלבים גדולים יחסית.
קיימים שני סוגים של לברדורים, אנגלי ואמריקאי.
שני הסוגים קיימים בשתי המדינות, אך לא קיימת הפרדה רשמית ביניהם.
הלברדור האנגלי נמוך במקצת מהאמריקאי, בעל פנים מלאות ומזג רגוע יותר בדרך כלל.
הלברדור משיר את שערו פעמיים בשנה, או באופן קבוע, תלוי באקלים.
בזכות הקרום בכפות רגליו, וזנבו הרחב והחזק, הלברדור הוא שחיין מצוין.
הקרום עוזר ללברדור גם באקלים מושלג, כך שהשלג לא יכנס בין אצבעותיו.
הגזע כולל מספר צבעים: שחור, חום (כהה כמו שוקולד) ולבן-צהוב (המזכיר מעט אפור).
מבחינה גנטית יש ללברדורים שלושה מופעים, כולל שוקולד, שחור ולבן-צהוב.
בארצות הברית קיימים 30 גוני צבע רשמיים ללברדור רטריבר, בהם לבן (כמו שלג), צהוב (בלונד), דבש, אפור ווריאציות שונות של קשת צבעים זו.
בדרך כלל הלברדור יהיה בעל צבע אחד עם אוזניים כהות יותר ודוגמה דמוית אוכף על גבו כהה מעט יותר.
לברדור שחור מתאפיין גם בכפות רגליים לבנות ומעט פרווה לבנה באזור החזה.
הלברדורים הם כלבים מאריכי ימים, תוחלת החיים של הלברדור היא 12 - 16 שנים, אולם ישנם לברדורים שמאריכים ימים עד 18 שנים.
מאפיינים התנהגותיים - תלות בבעלים
הלברדור הוא כלב בית ממשפחת כלבי הציד.
כדבר אופייני לכלבים ממשפחה זו, גם כלבי הלברדור הם צמודי בעלים - כלומר זקוקים להובלתו והנהגתו של הבעלים שלהם על מנת לבצע את תפקידם.
עקב כך, כלבים אלה קשורים מאוד לבעליהם, ובגידול וניהול לא נכון יכולים לפתח תלות מוגברת בבעלים.
במקרים חמורים, כלבים בוגרים יכולים להגיע גם לחרדת נטישה.
על מנת למנוע בעיה זו יש לדאוג לפתח לכלב ביטחון עצמי, ולמידה של הישארות לבד בשגרת יום כבר מגיל צעיר מאוד.
לִבְרִית, ובלעז לִיבְּרֶטּוֹ (libretto), היא השם הכולל לטקסט של יצירה מוזיקלית ווקאלית-בימתית, כגון: אופרה, אופרטה, אורטוריה או מחזמר.
מקור המילה באיטלקית ופירושה "סִפרון".
בלברית נכלל התמליל בקטעים המוזיקליים ובקטעים שאינם מוזיקליים.
מחבר לברית נקרא בעברית לִבְרִיתָן, או בלעז לִיבְּרֶטִיסְט.
לעיתים המלחין עצמו משמש גם כלבריתן, כמו ריכרד וגנר, אשר חיבר את הטקסט לכל יצירותיו הבימתיות.
עם הלבריתנים הנודעים ביותר בתולדות האופרה נמנים פייטרו מטסטאזיו, לורנצו דה פונטה, פרנצ'סקו מריה פיאבה, אריגו בויטו, לואיג'י איליקה, ג'וזפה ג'אקוזה ואז'ן סקריב.
עם הלבריתנים העיקריים במחזות הזמר ובאופרטות בשפה האנגלית נמנים ויליאם שוונק גילברט, אוסקר המרשטיין, איירה גרשווין, אירווינג ברלין, גאי בולטון, דורותי פילדס וקול פורטר.
מועדון הכדורגל לבסקי סופיה 1914 (בבולגרית: ПФК Левски София 1914) הוא מועדון כדורגל מבירת בולגריה, סופיה.
המועדון נוסד ב-24 במאי 1914. אגודת הספורט "לבסקי" הוקמה בשנת 1911 בידי קבוצת סטודנטים בבית הספר התיכון "השני לגברים בסופיה" והספורט העיקרי שבו התאמנו היה כדורגל.
המועדון יוסד רשמית כאמור בתאריך 24 במאי 1914, התאריך שהוכרז כיום ההולדת של המועדון.
שם הקבוצה ניתן כזכר ללוחם החירות של בולגריה וסיל לבסקי, השם הוצע בידי אחד המייסדים - בוריס וסילייב (בורקישה).
שם המועדון שונה שלוש פעמים כאשר בולגריה הייתה תחת השלטון הקומוניסטי.
בין השנים 1950 ל-1957 המועדון נקרא "דינמו", בין השנים 1969 ל-1985 המועדון נקרא "לבסקי-ספרטק" (אחרי איחוד המועדון עם המועדון ספרטק סופיה), ובין השנים 1985 ל-1990 המועדון נקרא "ויטושה".
אך בין החברים במועדון הוא תמיד נקרא "לבסקי".
מינצ'ו קאצ'ולב עיצב את סמל הקבוצה והחל ביצורו בשנת 1922. ההמנון הראשון של המועדון נכתב ב-1924, הטקסט נכתב בידי ד.
סימידוב, והמנגינה הולחנה בידי חריסטו מניקוב.
בתחילת דרכו צבעי הקבוצה הבסיסיים היו אדום וצהוב, אך מאז שנת 1920, כחול נבחר להיות צבע הקבוצה.
ב-1914, נבחר הצוות המקצועי הראשון של המועדון שמנה את הבאים: היושב ראש - ולדימיר גריגורוב (ודיסה), סגן היושב ראש - גאורגי מאנולוב, מזכיר המועדון - קרום דינקוב, קופאי - בוריס וסילייב, חברי ההנהלה - סטפן טושקוב ואטאנס יאנקוב, והמאמן - קוסטאדין מאנולוב.
בשנים הראשונות של המועדון, שחקניו העיקריים היו: השוער ק.
מאנולוב, ו- דינקוב, הקשרים -ס.
וסילייב, ושחקני ההתקפה - ו.
לבסקי הפסידה את משחקה הרשמי הראשון לקבוצה אף סי 13 סופיה בתוצאה 0–2. עד שנת 1921 לא היה שום אליפות רשמית לא התקיימה.
בקיץ 1921 הוקמה ליגת הספורט של סופיה, שבה התחרו 11 מועדוני ספורט מרחבי העיר, ומאז החלה מסורת האליפויות של לבסקי.
לבסקי ניצחה את משחק הליגה הראשון של עונת 1921/1922, ב-18 בספטמבר 1921, בתוצאה 1–3 על אתלטיק סופיה.
בשנת 2022 הקבוצה זכתה בגביע הבולגרי בעקבות ניצחון 1:0 לאחר שער של איליאן סטפנוב.
זה היה התואר הראשון לאחר 13 שנים.
תחילה, לקבוצה לא היה מגרש אימונים פרטי, והקבוצה התאמנה באזור שנקרא "התלולית" (הארמון התרבותי הלאומי נבנה על חורבות המקום) ויותר מאוחר עברה הקבוצה להתאמן באזור האימונים של חטיבת חיל הרגלים השישית.
רק בשנת 1924 הקנתה עיריית סופיה מגרש ייחודי לקבוצה שבנייתו הסתיימה רק בשנת 1933. היום אצטדיון "וסילי לבסקי" נמצא במקום.
לבסקי הוא המועדון הנערץ ביותר בבולגריה, והוא גם המועדון הבולגרי הנערץ ביותר מחוץ למדינה.
בולגריה מפוצלת לאדום וכחול, הכחולים הם אוהדי לבסקי.
כינוי הקבוצה הוא "המועדון של העם".
אוהדי הקבוצה קוראים לעצמם "לבסקרי".
אצטדיון הקבוצה נמצא בשכונת "פודואנה", בסופיה, והוא קרוי על שם אחד משני החלוצים הבולגרים הגדולים ביותר בכל הזמנים גאורגי אספרוחוב, ומכיל 30,000 מקומות.
לבסקי הוא מועדון הכדורגל היחידי בבולגריה שלא ירד אף פעם מן הליגה הראשונה במשך 73 שנות קיומה.
לבסקי הוא מועדון הכדורגל הבולגרי היחידי שמחזיק בסטטיסטיקת משחקים חיובית עם כל המועדונים מולם שיחק.
לבסקי מחזיקה בשיא של 203 משחקים רצופים ללא הפסד במגרשה הביתי אצטדיון "גאורגי אספרוחוב".
מה-23 באוקטובר 1966 עד ה-23 בפברואר 1985. את השיא עצרה הקבוצה מיניור פרניק כאשר ניצחה את לבסקי 2–3.
לבסקי מחזיקה בשיא הניצחון הגבוה ביותר במסגרת גביע אירופה למחזיקות גביע, 12-2 מול ראיפאס הפינית, בעונת 1976/1977.
שחקנה של לבסקי קיריל מילאנוב מחזיק בשיא הכיבושים במשחק אחד במסגרת גביע אירופה למחזיקות גביע, 6 שערים במשחק אחד מול ראיפאס הפינית בעונת 1976/1977.
לבסקי ממוקמת במקום ה-69 מתוך 100 המועדונים המצליחים ביותר באירופה שהשתתפו במסגרות האירופאיות השונות, מאז נוסדו ב-1955.
לֶבְּרוֹן רֵיימוֹן גֵ'יימְס הוא כדורסלן אמריקאי המשחק בעמדת הסמול פורוורד בקבוצת לוס אנג'לס לייקרס מליגת ה-NBA ובנבחרת ארצות הברית בכדורסל.
ג'יימס נמצא במקום הראשון ברשימת הקלעים המובילים בתולדות ה-NBA.
ובמקום הראשון ברשימת הקלעים המובילים בתולדות פלייאוף ה-NBA.
הוא זכה ארבע פעמים בתואר MVP של סדרת הגמר ב-NBA, והיחיד שעשה זאת בשלוש קבוצות שונות.
נודע בכינוי קינג ג'יימס (King James – המלך ג'יימס).
כבר בתקופת לימודיו בבית הספר התיכון ניבאו לו קריירה מוצלחת ב-NBA.
כשהיה בן 18 בלבד הוא נבחר בבחירה מספר 1 בדראפט 2003, ועוד לפני משחק הבכורה שלו חתם על חוזה חסות עם נייקי בשווי 90 מיליון דולר.
הוא זכה בתואר רוקי השנה בעונת , ומאז 2005 נכלל כל עונה באחת מחמישיות העונה ב-NBA והשתתף בקביעות במשחק האולסטאר.
במהלך שבע שנותיו בקליבלנד, ג'יימס היה שחקן ההתקפה המרכזי של הקבוצה, והוביל את הקבוצה להופעות רצופות בפלייאוף בין השנים 2006–2010. בשנת 2007 העפילה קליבלנד עד לגמר האזור המזרחי של ה-NBA לראשונה מאז 1992, ולסדרת הגמר הכללית לראשונה בתולדות הקבוצה, שבה הפסידה לסן אנטוניו ספרס (0–4).
ב-2010 עבר למיאמי היט, שאותה הוביל לארבעה גמרים רצופים לצד כריס בוש ודוויין וייד, כאשר בשניים מהם, בשנים 2012 ו-2013, הוביל אותה לזכייה באליפות ה-NBA תוך שהוא מוכתר פעמיים ל-MVP של סדרת הגמר, בנוסף להיותו ה-MVP של העונה הסדירה בשתי עונות אלו.
ב-2014 חזר ג'יימס לקליבלנד קאבלירס, הוביל אותה ארבע פעמים ברציפות לסדרת הגמר, ולאליפות ראשונה בתולדות המועדון בשנת , תוך שהוא מוכתר ל-MVP של סדרת הגמר.
ב-2018 עבר ללוס אנג'לס לייקרס, ובשנת זכה איתה באליפות ה-NBA, והוכתר ל-MVP של סדרת הגמר.
ג'יימס שיחק בנבחרת ארצות הברית בכדורסל, עמה זכה במדליות ארד באולימפיאדת אתונה 2004 ובאליפות העולם 2006, וכן במדליות זהב באולימפיאדת בייג'ינג 2008, אולימפיאדת לונדון 2012 ובאולימפיאדת פריז 2024, בה זכה גם בתואר ה-MVP.
במשך הקריירה התמיד ג'יימס בהפגנת ממוצעים גבוהים בכמעט כל אספקט של המשחק, ולפיכך שבר שיאים רבים, לרבות השחקן הצעיר ביותר לחצות את רף 10,000, 20,000, 30,000 ו-40,000 הנקודות בקריירה.
ג'יימס משחק בדרך כלל בעמדות הסמול פורוורד או הפאוור פורוורד, אך בעת הצורך יכול לשחק בכל העמדות.
הישגיו האישיים והקבוצתיים של ג'יימס קיבעו את מעמדו כאחד הכדורסלנים הטובים ביותר בכל הזמנים.
לברון ג'יימס נולד ב-30 בדצמבר 1984 באקרון שבאוהיו, לגלוריה ג'יימס בת ה-16. אביו הביולוגי אנתוני מקללנד, הוא אסיר לשעבר שלא היה מעורב בגידולו.
אמה של גלוריה וסבתה סייעו בגידול התינוק, אך כשהיה בן שלוש מתה הסבתא, ומאוחר יותר באותה שנה מתה גם אמה של גלוריה.
גלוריה ואחיה התקשו לשלם את החשבונות, והעירייה ניתקה את החימום ובית המשפחה התפרק.
גלוריה סבלה מבעיות כלכליות חמורות, והחלה לנדוד בין דירות של שכנים ומכרים ובדירות שכורות.
כשהיה בכיתה ד' בבית הספר היסודי נעדר ג'יימס מעל 100 ימי לימודים.
הוא נהג לפרוק את רגשותיו בספורט, כאשר המקצועות האהובים עליו היו כדורסל ופוטבול.
בקיץ 1993 חיפש ברוס קלקר (Bruce Kelker), מאמן וסקאוט בקבוצת "איסט דראגונס", קבוצת פוטבול לילדים, שחקנים בשכונות הקשות של אקרון, וערך תחרות ריצה בין הילדים.
קלקר פנה לאימו כדי שתרשום אותו לחוג, אבל היא סירבה מאחר שלא היה לה כסף לרישום ולציוד, קלקר התעקש ואירח אותם בביתו למספר חודשים.
בשל הקשיים הכלכליים שקלה גלוריה לשלוח אותו לקרובי משפחה רחוקים אך פרנקי ווקר, מאמנו של ג'יימס בקבוצה, אשר שמע על המצב הכלכלי הקשה, החליט לאמצו.
ג'יימס חלק חדר עם פרנקי ג'וניור, ואב המשפחה עמד על כך שהילדים ישלימו את הלימודים ושעורי הבית לפני שיוצאים לפעילויות ספורטיביות.
פרנק גם לימד אותו את יסודות הכדורסל בחצר של המשפחה, ורשם אותו לקבוצת הכדורסל הראשונה שלו.
ג'יימס אמר בראיון מאוחר כי הם היו "המשפחה הראשונה האמיתית שלי".
במהלך שהותו אצל משפחת ווקר, התיידד ג'יימס עם פרנקי ג'וניור, סיאן קוטון, דרו ג'ויס, וילי מגי ורומאו טראוויס , והשישה החלו להתאמן יחדיו אצל מאמן קבוצת הכדורסל של אוניברסיטת מישיגן סנטרל בעבר, קית' דמברות'.
תוך זמן קצר הקימו החברים את קבוצת הכוכבים הנופלים של צפון אוהיו, אותה אימן אביו של ג'ויס.
בשנת 1999 החל ג'יימס לשחק בנבחרת בית הספר סנט וינסנט-סנט מארי שבאקרון.
הוא שיחק עם המספר 23 על חולצתו, אותו המספר עמו שיחק מייקל ג'ורדן, אשר נחשב לגדול הכדורסלנים בכל הזמנים, ובו ראה ג'יימס מודל לחיקוי והערצה.
כבר בעונת הפרשמן שלו קבע ממוצעים מצוינים של 18 נקודות ו-6.2 ריבאונדים והוביל את קבוצתו למאזן 0–27 ולאליפות מחוזית ראשונה מאז 1984. ג'יימס הרשים במשחקו ופרשני כדורסל רבים ניבאו לו עתיד מוצלח במיוחד ב-NBA.
בעונתו השנייה בסנט וינסנט, העלה את ממוצעיו ל-25.5 נקודות, 7.2 ריבאונדים, 5.8 אסיסטים ו-3.8 חטיפות למשחק והוביל את בית ספרו לאליפות מחוזית שנייה ברציפות.
כמו כן, נבחר ל, ולחמישיית המצטיינים הארצית של העיתון USA Today.
בכך, הפך לשחקן השנה השנייה הראשון בכל הזמנים שנבחר לנבחרת העונה של USA Today.
בעונת 2001/2002 המשיך ג'יימס להשתפר וממוצעיו המשיכו לעלות ל-29 נקודות, 8.3 ריבאונדים, 5.7 אסיסטים ו-3.3 חטיפות למשחק, אולם סנט וינסנט סיימה רק במקום השני באליפות המחוזית, לאחר שהפסידה 63–71 בגמר הטורניר לבית הספר על שם רוג'ר באקון מסינסינטי.
אף על פי כן, ג'יימס נבחר שוב למר הכדורסל של אוהיו, ואף זכה בתוארי שחקן העונה של USA Totay וכדורסלן השנה בליגת התיכונים.
במהלך עונה זו, הופיע ג'יימס על שערי המגזינים "סלאם", "ספורטס אילוסטרייטד" ו-ESPN ונחשב לאחד השחקנים המבטיחים בספורט האמריקאי.
בעונתו הרביעית והאחרונה בסנט וינסנט, 2002/2003, הגביה ג'יימס את שיאו, ועם ממוצעים של 31.6 נקודות, 9.6 ריבאונדים, 4.6 אסיסטים ו-3.4 חטיפות הוביל את קבוצתו לאליפות שלישית בארבע עונות.
כמו כן, זכה כמעט בכל התארים והפרסים האפשריים לשחקן תיכונים, כולל פרס ספורטאי השנה בתיכונים ופרס ה-MVP של משחק האול-אמריקן, בו הוביל את נבחרת המחוז המזרחי לניצחון 107–122, עם 27 נקודות, 7 ריבאונדים ו-7 אסיסטים.
לאחר עונה זו עזב ג'יימס את סנט וינסנט אחרי ארבע עונות, בהן קלע 2,657 נקודות, הוריד 892 ריבאונדים ומסר 523 אסיסטים.
לקראת דראפט ה-NBA 2003 היה ג'יימס המועמד המוביל לבחירה במקום הראשון, ובעקבות כך החתימה אותו חברת ציוד הספורט נייקי על חוזה חסות בשווי 90 מיליון דולרים.
בדראפט עצמו הוא אכן נבחר במקום הראשון על ידי קבוצת קליבלנד קאבלירס וכבר במשחקו הראשון ב-NBA, נגד סקרמנטו קינגס, הותיר רושם כשחקן יוצא דופן, כאשר קלע 25 נקודות, הוריד 6 ריבאונדים, מסר 9 אסיסטים וחטף 4 פעמים ב-42 דקות משחק.
בסך הכל סיים ג'יימס את עונת הרוקי שלו עם 20.9 נקודות, 5.9 אסיסטים ו-5.5 ריבאונדים בממוצע למשחק ונבחר לרוקי השנה, השחקן הצעיר בהיסטוריה שזוכה בתואר.
כמו כן, הפך לשחקן השלישי בלבד שקובע למעלה מ-20 נקודות, 5 אסיסטים ו-5 ריבאונדים למשחק בעונתו הראשונה ב-NBA, אחרי מייקל ג'ורדן ואוסקר רוברטסון.
גם מבחינה קבוצתית, הגעתו של ג'יימס לקליבלנד הייתה משמעותית, והקבוצה סיימה את העונה הסדירה במאזן 35–47, כאשר היא משיגה 18 ניצחונות יותר מאשר בעונה הקודמת.
בעונת עזב קרלוס בוזר את קליבלנד וג'יימס הפך לשחקן המוביל של הקבוצה.
הוא קבע ממוצעים של 27.2 נקודות, 7.2 אסיסטים, 7.4 ריבאונדים ו-2.2 חטיפות - נתונים מרשימים במיוחד עבור שחקן בגילו, ונבחר לחמישיית העונה השנייה.
אף על פי כן, קליבלנד שוב נכשלה בניסיונה להעפיל לפלייאוף, לאחר שסיימה את העונה הסדירה במקום התשיעי במזרח עם מאזן 40–42. בעונה זו נבחר ג'יימס, לראשונה בקריירה, להשתתף במשחק האולסטאר, בו ניצחה נבחרת המזרח 115–125. ג'יימס היה ממצטייני המשחק וסיים אותו עם 13 נקודות, 8 ריבאונדים ו-6 אסיסטים.
בעונת הפגין ג'יימס יכולת קליעה משובחת וסיים את העונה הסדירה עם ממוצע של 31.4 נקודות למשחק, אולם סיים שני בטבלת מלך הסלים של הליגה אחרי קובי בראיינט שבעונת שיא קלע 35.4 נקודות למשחק.
הוא הוביל את קליבלנד למאזן 32–50 בסיום העונה הסדירה ולמקום השלישי במזרח, ממנו העפילה הקבוצה למשחקי הפלייאוף לראשונה מאז עונת .
כמו כן, נבחר ג'יימס לראשונה לחמישייה הראשונה של העונה וסיים שני בבחירות ל-MVP של העונה הסדירה, כאשר רק סטיב נאש מקדים אותו.
נוסף על כך, נבחר שוב להשתתף במשחק האולסטאר ואף זכה בפרס ה-MVP של המשחק עם 29 נקודות ו-6 ריבאונדים והפך לשחקן הצעיר ביותר שזוכה בתואר.
בחצי גמר המזרח נגד האלופה היוצאת, דטרויט פיסטונס, קליבלנד כבר הייתה ביתרון 2–3 מבטיח, אולם הפסידה בשני המשחקים הנותרים והודחה מהפלייאוף.
בעונת הייתה ירידה קלה ביכולתו של ג'יימס, אולם הוא המשיך להגיע להישגים מרשימים והוביל את הקאבלירס למקום השני במזרח עם מאזן זהה לעונה שעברה (32–50) ולהעפלה שנייה ברציפות לפלייאוף.
הוא קבע ממוצעים של 27.3 נקודות, 6.7 ריבאונדים ו-6 אסיסטים למשחק בעונה הסדירה, בזכותם נבחר להשתתף במשחק האולסטאר בפעם השלישית ברציפות ונכלל בחמישייה השנייה של העונה.
בסיבוב הראשון של הפלייאוף, הוביל את קליבלנד ל"סוויפ" ראשון בתולדותיה, עם ניצחון 4–0 על וושינגטון ויזארדס.
בסיבוב הבא ניצחו הקאבלירס את ניו ג'רזי נטס והעפילו לגמר המזרח לראשונה מזה 15 שנים.
בסדרת גמר המזרח נגד דטרויט פיסטונס קליבלנד כבר הייתה בפיגור 0–2, אולם ניצחה בכל ארבעת המשחקים הבאים והעפילה לגמר ה-NBA לראשונה בתולדותיה.
בעונת ביסס ג'יימס את מעמדו כגדול שחקני קליבלנד בכל הזמנים, כאשר עבר את בראד דוהרטי והפך למלך הסלים של הקבוצה בכל הזמנים עם 10,414 נקודות בחמש עונות בלבד.
כמו כן, בגיל 23 שנים ו-59 ימים, הפך לשחקן הצעיר בהיסטוריה שמגיע ל-10,000 בקריירה.
הוא הוביל את קליבלנד למקום הרביעי במזרח בסיום העונה הסדירה ואף זכה בתואר מלך הסלים של הליגה עם ממוצע של 30 נקודות למשחק.
בעונת המשיך ג'יימס לשפר את יכולותיו האישיות.
הוא העמיד ממוצעים עונתיים של 28.4 נקודות, 7.6 ריבאונדים ו-7.2 אסיסטים תוך שהוא מוביל את קליבלנד למאזן הטוב בליגה עם 66 ניצחונות מול 16 הפסדים בלבד.
במהלך העונה היה ג'יימס לשני בהיסטוריה שזוכה בתואר השחקן המצטיין של המזרח ארבע פעמים באותה העונה, ולרביעי שמוליך את קבוצתו בכל חמשת הפרמטרים המרכזיים.
בסיום העונה זכה ג'יימס בתואר השחקן המצטיין של העונה לראשונה בקריירה, ולראשון שזוכה בתואר במדי קליבלנד, ולראשונה נבחר גם לחמישיית ההגנה הראשונה.
במשחקי הפלייאוף סייע ג'יימס לקבוצתו להדיח ללא הפסד את דטרויט פיסטונס בסיבוב הראשון, ובתוצאה זהה את אטלנטה הוקס בחצי גמר המזרח.
בגמר המזרח פגשה קליבלנד את אורלנדו מג'יק.
ג'יימס קבע כבר במשחק הראשון את שיא הקריירה שלו עם 49 נקודות במשחק פלייאוף, אך לא הצליח למנוע מקבוצתו את ההפסד במשחק.
אורלנדו ניצחה בסדרה בשישה משחקים, למרות תרומה של 38.5 נקודות למשחק מצידו של ג'יימס.
הוא סיים את משחקי הפלייאוף עם שיא קריירה של 35.3 נקודות בממוצע.
טרם עונת הגיע לקליבלנד שאקיל אוניל בעסקת חליפין תמורת סאשה פבלוביץ' ובן וולאס שעברו לפיניקס סאנס, ובינואר חבר אליהם גם אנטואן ג'יימיסון.
ג'יימס המשיך להפגין דומיננטיות רבה, ואף שבר את שיאו של קובי בראיינט כשחקן הצעיר ביותר שמגיע ל-15,000 נקודות בקריירה.
הוא הוליך את קליבלנד למאזן הטוב ביותר בליגה עונה שנייה ברציפות, עם 61 ניצחונות מול 21 הפסדים, וזכה שנית בתואר השחקן המצטיין של העונה.
במשחקי הפלייאוף של עונתו האחרונה במועדון הוביל ג'יימס את הקבוצה לסיבוב השני, בו הודחה קליבלנד בשישה משחקים מול בוסטון סלטיקס.
המעבר למיאמי היט - שלושת הגדולים
כבר בקיץ 2009, החלו מספר קבוצות NBA לפנות מקום תחת תקרת השכר על מנת שיוכלו להציע לג'יימס חוזה מקסימום עם סיום חוזהו בקליבלנד.
בסיום עונת קיבל ג'יימס הצעות מלוס אנג'לס קליפרס, שיקגו בולס, ניו ג'רזי נטס, ניו יורק ניקס ומיאמי היט.
כמו כן, קיבל הצעה להישאר בקליבלנד שאף שחררה את מייק בראון, מאמן הקבוצה בחמש השנים האחרונות, במטרה לגרום לג'יימס לחתום על חוזה חדש.
עם סיום חוזהו, ב-1 ביולי 2010, הודיע ג'יימס, אשר במהלך עונת 2009/10 הכריז כי ישמח לשחק בניו יורק, כי ברצונו לחתום בקבוצה בה ישתף פעולה יחד עם חבריו, דוויין וייד וכריס בוש, אשר גם הם סיימו את חוזיהם במיאמי היט וטורונטו ראפטורס, בהתאמה, והפכו לשחקנים חופשיים.
בהמשך, הצטמצמו אופציות החתימה של ג'יימס לשיקגו, קליבלנד, מיאמי וניו יורק, כאשר שתי האחרונות החתימו את בוש ווייד ואת אמארה סטודמאייר בהתאמה, זאת במטרה לשכנע את ג'יימס כי בהן יהיו סיכוייו לזכות באליפות הגבוהים ביותר.
לבסוף, הודיע ג'יימס כי ב-8 ביולי יכריז באיזו קבוצה החליט לחתום, בתוכנית מיוחדת שתועבר בשידור חי בערוץ ESPN.
בתוכנית שקיבלה את השם "ההחלטה", הכריז כי יחתום במיאמי ובכך ישלים את שלישיית הכוכבים של הקבוצה שמיד הפכה לאחת המועמדת העיקריות לזכייה באליפות.
מעברו של ג'יימס למיאמי עורר סערה ציבורית רבה בקליבלנד, כאשר בעלי הקאבלירס דן גילברט אף כינה אותו כ"בוגד" ו"אנוכי" ואת מעברו כינה "בגידה פחדנית".
בעקבות דבריו נקנס גילברט על ידי קומישינר ה-NBA דייוויד סטרן ב-100,000 דולר, אולם גם סטרן הסכים כי החלטתו של ג'יימס בוצעה בצורה רעה.
כמו כן, מספר כוכבי עבר של ה-NBA הביעו את התנגדותם למהלך, ביניהם מייקל ג'ורדן, מג'יק ג'ונסון וצ'ארלס בארקלי.
עם זאת, החלטתו של ג'יימס הייתה סופית וב-9 ביולי הוא חתם על חוזה ל-6 שנים במיאמי.
בעונת 2010/2011 נוצחה מיאמי 2–4 בסדרת גמר הפלייאוף של ליגת ה-NBA בידי דאלאס מאבריקס.
ג'יימס לא היטיב לשחק בסדרה זו ואף התבטא בסיומה כי "זהו כישלון שלי".
בסוף עונת זכה ג'יימס יחד עם קבוצתו מיאמי היט באליפות ה-NBA, לראשונה בקריירה שלו, לאחר שקבוצתו ניצחה במשחק האליפות 106–121 את אוקלהומה סיטי ת'אנדר, והשלימה בכך 1–4 בסדרה כולה.
ג'יימס השלים במשחק טריפל דאבל ובכך היה לשחקן החמישי בהיסטוריה שקובע טריפל דאבל במהלך משחק האליפות.
בעונה כולה סיים עם ממוצע של 27 נקודות למשחק וזכה בתואר ה-MVP של העונה הסדירה.
בפלייאוף סיים עם ממוצע של 30 נקודות למשחק וזכה בתואר MVP של סדרת הגמר.
הוא הפך לאחד השחקנים הבודדים שזכה בשני תארים - ה-MVP בעונה הסדירה ובסדרת הגמר.
בעונת המשיך לברון ג'יימס את יכולתו הטובה, וזכה שוב בתואר ה-MVP של העונה הסדירה (פעם שלישית בארבע שנים) כשהוא קולע 26.8 נקודות בממוצע למשחק.
גם קבוצתו מיאמי היט הציגה יכולת משכנעת, כשניצחה במהלך העונה 27 משחקים רצופים (הרצף השני בטיבו בהיסטוריית המשחקים ב-NBA) והייתה הקבוצה בעלת מאזן הניצחונות הגבוה בליגה.
הסדרה התעלתה לרמה גבוהה מאוד והקרב היה שקול כשאף קבוצה לא מנצחת שני ניצחונות רצופים, עד שני המשחקים האחרונים שבהם מיאמי ניצחה.
ג'יימס בלט במיוחד במשחק מספר 6 שבו פיגרה מיאמי ב-5 נקודות, 28 שניות לסיום המשחק.
אך שלשות של ג'יימס ושל ריי אלן הובילו את המשחק להארכה שבה ניצחה מיאמי 100–103. ג'יימס השיג במשחק זה טריפל דאבל של 32 נקודות 12 ריבאונדים ו-10 אסיסטים, והסדרה המשיכה למשחק שביעי ומכריע, בו ניצחה מיאמי 88–95 וזכתה באליפות.
ג'יימס הצטיין במשחק זה כשהוא קולע 37 נקודות, וזוכה שוב, בפעם השנייה ברציפות, בתואר ה-MVP של סדרת הגמר.
משחקו זכה לשבחים רבים, ואפילו מאמן הקבוצה היריבה גרג פופוביץ' אמר בסיומו שדוויין וייד ולברון ג'יימס שיחקו משחק שמתאים להיכל התהילה.
בסיום המשחק, לאחר שהניף את תואר השחקן המצטיין ואת תואר האליפות, הוא נשא נאום נרגש והצטנע "אני לברון ג'יימס, מהעיר אקרון באוהיו, אני בכלל לא אמור להיות פה.
בכל פעם שאני רואה את החולצה שלי בחדר ההלבשה, אני מרגיש מבורך".
במהלך עונת שמר ג'יימס על יציבות ועל יכולתו הטובה כשהוא קולע 27.1 נקודות למשחק, אך הגיע רק למקום השני בהצבעות לקביעת השחקן המצטיין של העונה, לאחר חברו ויריבו קווין דוראנט.
קבוצתו, ההיט, סיימה במקום השני במזרח, לאחר אינדיאנה פייסרס.
בסיבוב הראשון בפלייאוף הביסה מיאמי את שארלוט בובקטס 4–0. בסיבוב השני היא ניצחה את ברוקלין נטס 4–1 ועלתה לגמר המזרח.
במשחק הרביעי בסדרה קלע ג'יימס 49 נקודות ובכך השווה את שיאו האישי בנקודות למשחק בפלייאוף.
בגמר המזרח התמודדה שוב מיאמי היט נגד הפייסרס.
במהלך המשחקים ניסו חלק משחקני אינדיאנה לעשות ככל יכולתם כדי להוציא את ג'יימס מריכוזו, במהלכים שכללו עבירות קשות והקנטות.
בלט בשיטה זאת לאנס סטיבנסון, שצולם באחד המשחקים כשהוא נושף לאוזנו של ג'יימס.
השיטה לא הצליחה במיוחד וג'יימס היה אפקטיבי כרגיל, מיאמי ניצחה 4–2 ועלתה לגמר שוב מול הספרס.
במשחק השני בלט ג'יימס במשחק שכלל 35 נקודות ו-10 כדורים חוזרים.
במשחק החמישי קלע ג'יימס 37 נקודות, ואף על פי שהיה השחקן שקלע הכי הרבה נקודות בשתי הקבוצות לא הצליח להוביל את קבוצתו לזכייה באליפות.
ב-4 במרץ 2014, במשחק בין מיאמי היט לשארלוט בובקטס, קלע ג'יימס 61 נקודות, ובכך קבע שיא קריירה.
היה זה גם שיא מועדון עבור ההיט, השיא הקודם היה שייך לגלן רייס עם 56 נקודות.
באותו משחק השיג שיא מועדון נוסף, כאשר קלע את שמונה השלשות הראשונות במשחק, ושיא נוסף של 25 נקודות ברבע (ברבע השלישי).
לאחר המשחק הגיב ג'יימס: "ההוא שם למעלה העניק לי יכולות מדהימות לשחק כדורסל".
לאחר ארבע שנים במיאמי היט, הייתה לג'יימס את האופציה לצאת מחוזהו ולהיות שחקן חופשי, שיכול לעבור לכל קבוצה החפצה בשירותיו.
בסוף חודש יוני 2014 הודיע לקבוצתו שהוא מעדיף להיות שחקן חופשי.
במקביל, גם חבריו דוויין וייד וכריס בוש הודיעו כי הם שחקנים חופשיים.
פרשנים העריכו כי ג'יימס לא היה מרוצה מהצוות המסייע במיאמי, וכי שאר הקבוצה מלבד שלושת הכוכבים הייתה חלשה למדי, מה שהוכח לו בסוף העונה כשסן אנטוניו ספרס ניצחה את מיאמי בגמר.
המהלך הוביל לחרושת שמועות על קבוצות המעוניינות לקלוט אותו.
ועדיין הסיכויים נטו לכך שיישאר במיאמי.
ב-11 ביולי 2014 הודיע ג'יימס כי הוא חוזר לקליבלנד, שצירפה בנוסף לקיירי אירווינג גם את קווין לאב, במה שיצר שלישיית שחקנים ברמת אולסטאר - "שלושת הגדולים", פעם נוספת.
ההודעה הייתה על ידי כתבה שפורסמה בספורטס אילוסטרייטד, ללא מסיבת עיתונאים או ראיונות, כאנטיתזה להחלטה שקיבל ארבע שנים לפני כן שבעקבותיה זכה לביקורות רבות.
הוא כתב כי הוא מרגיש צורך שהוא מעבר לכדורסל לחזור למקום ילדותו, ושבעיר כזאת הוא רוצה לחנך את ילדיו.
הוא חתם חוזה לשנתיים שבמהלכן ישתכר 42 מיליון דולר.
מאמנו דייוויד בלאט אמר "אני שמח ומתרגש לאמן את השחקן הטוב בעולם.
זו ברכה שאני מאחל לכולם".
במהלך חודש ינואר 2015 נעדר ג'יימס מהמגרשים למשך שבועיים בשל פציעות בברך ובגב התחתון והחמיץ שבעה משחקים.
זהו רצף המשחקים הארוך ביותר שהפסיד במהלך הקריירה שלו עד לאותה עת.
ב-25 בפברואר הפך לפורוורד שמסר הכי הרבה אסיסטים בתולדות הליגה, כשעבר את סקוטי פיפן ובאפריל נכנס לרשימת 20 הקלעים הגדולים בכל הזמנים, לאחר שעבר את פטריק יואינג.
את העונה סיימה קליבלנד במקום השני במזרח.
בסיבוב הראשון גברה בסוויפ 0–4 על בוסטון סלטיקס.
בסיבוב השני קלע ג'יימס את סל הניצחון עם השריקה לסיום במשחק הרביעי נגד שיקגו בולס.
בגמר המזרח גברה קליבלנד על אטלנטה הוקס ועלתה לגמר, בכך, הפך ג'יימס לשחקן הראשון מאז שחקני בוסטון סלטיקס בשנות ה-60 שמגיע לגמר חמש שנים ברציפות.
במהלך סדרת הגמר רשם 35.8 נקודות, 13.3 ריבאונדים ו-8.8 אסיסטים בממוצע למשחק, אך ללא קיירי אירווינג וקווין לאב הפצועים הפסידה קליבלנד את האליפות לגולדן סטייט ווריורס.
ב-2 בנובמבר 2015, במהלך משחק נגד פילדלפיה 76', קלע ג'יימס 22 נקודות וחצה את רף 25,000 הנקודות.
בכך הפך ג'יימס לשחקן הצעיר ביותר בתולדות הליגה שמגיע ל-25 אלף נקודות.
ב-17 במאי 2016 הודיעה חברת נייקי שהוא חתם עמה על הסכם חסות ללא הגבלת זמן על סך מיליארד דולר.
בנוסף, חברת ההפקות האחים וורנר פרסמה שג'יימס ישתתף בסרט ההמשך לספייס ג'אם "ספייס ג'אם: אגדה חדשה".
הוא נבחר לשחק במשחק האולסטאר של 2016, ובסיום העונה הסדירה נבחר לחמישיית העונה ב-NBA בפעם העשירית ברציפות.
בפלייאוף של עונת הוביל ג'יימס את קליבלנד לניצחונות ב"סוויפ" (4–0 בסדרה) בסיבוב הראשון נגד דטרויט פיסטונס ובחצי גמר המזרח נגד אטלנטה הוקס, ולאליפות המזרח אחרי ניצחון 4–2 בסדרה נגד טורונטו ראפטורס.
בעונת הוביל את קליבלנד למקום השני במזרח.
בעונה זאת רשם כמה נקודות ציון והישגים סטטיסטיים - הוא קלע מעל 27 אלף נקודות, חלף על פני האקים אולאג'ואן ושאקיל אוניל ברשימת קלעי כל הזמנים והתייצב במקום השביעי, מסר מעל 7000 אסיסטים וקטף מעל 7000 ריבאונדים, מספרי שיא לשחקן בעמדתו.
בסיום העונה הסדירה נבחר לחמישיית העונה ב-NBA וזכה בפרס האזרחות על שם ג'יי.
ב-30 במרץ 2018 שבר ג'יימס את שיא המשחקים הרצופים עם 10 נקודות ומעלה, שבו החזיק עד אז מייקל ג'ורדן - 867 משחקים.
במהלך העונה הועלו חששות בנוגע ליכולתה של קליבלנד, שדורגה באחד המקומות האחרונים בליגה מבחינה הגנתית, להגיע לגמר ה-NBA שנה נוספת.
במשך העונה הקבוצה החליפה רבים משחקניה בטריידים, והגיעה לסיומה כשמאזנה 50–32, והיא במקום הרביעי במזרח.
בפלייאוף ניצחה קליבלנד את אינדיאנה פייסרס, את טורונטו ראפטורס ואת בוסטון סלטיקס, ובכך העפיל לברון ג'יימס לגמר הליגה השמיני ברציפות שלו.
במשחק הראשון בסדרת הגמר נגד גולדן סטייט ווריורס, ג'יימס שבר שיא נקודות אישי למשחק פלייאוף כשקלע 51 נקודות, אולם למרות הופעה זו קליבלנד הפסידה את המשחק הראשון, ובסיום הסדרה הפסידה את האליפות בסוויפ.
ג'יימס סיים את הפלייאוף עם 748 נק', שני רק למייקל ג'ורדן שהגיע ל-759. עם תום העונה, שוב החלו ספקולציות לגבי עתידו של ג'יימס, שהפך לשחקן חופשי במהלך קיץ 2018.
ב-1 ביולי 2018, לאחר ארבע עונות בקליבלנד, הודיע ג'יימס כי יסיים את תקופתו השנייה בקליבלנד ויחתום בלוס אנג'לס לייקרס.
סוכנו של ג'יימס נימק את ההחלטה לעזוב את קליבלנד בשנית, בכך שג'יימס "עמד בהבטחתו" להביא את קליבלנד לאליפות.
ב-9 ביולי חתם ג'יימס עם הלייקרס על חוזה בן 4 שנים בשווי 154 מיליון דולר.
עונתו הראשונה בלייקרס לא הייתה מן המוצלחות.
הקבוצה ניסתה להחתים לצידו שחקנים בכירים נוספים כמו קוואי לאונרד ואנתוני דייוויס אך לא הצליחה בכך.
ג'יימס עצמו נפצע והחמיץ 17 משחקים באמצע העונה, והקבוצה כשלה ולא הגיעה לפלייאוף ה-NBA.
בכך, זאת הייתה העונה הראשונה לאחר 14 שנים רצופות שבהן שיחק בפלייאוף.
הוא נבחר לחמישיית העונה השלישית ב-NBA ולראשונה זה 12 שנים לא נבחר לחמישייה הראשונה.
במהלך העונה, ב-7 במרץ 2019, עקף ג'יימס את מייקל ג'ורדן והתייצב במקום הרביעי ברשימת קלעי כל הזמנים, אחרי שקלע 31 נקודות בהפסד הלייקרס לדנוור נאגטס.
במהלך הפגרה החתימה הקבוצה את פרנק ווגל למאמן, והעבירה את מרבית הבסיס הצעיר של הקבוצה לניו אורלינס פליקנס תמורת אנתוני דייוויס.
ג'יימס התאים עצמו במהירות לקבוצה החדשה, והפך לרכז במשרה מלאה.
ב-25 בינואר 2020 עקף ג'יימס את קובי בראיינט והתייצב במקום השלישי ברשימת קלעי כל הזמנים, לאחר שקלע 29 נקודות בהפסד הלייקרס לפילדלפיה 76'.
בבוקר שלאחר מכן נהרג בראיינט בהתרסקות מסוק.
עונת 2020 נקטעה בשל התפרצות מגפת הקורונה בארצות הברית, אך המשיכה מאוחר יותר במתווה מיוחד ומקוצר ב"בועת ה-NBA" באורלנדו.
הלייקרס השלימה את העונה כשהיא במקום הראשון במערב, וניצחה בפלייאוף את שלוש היריבות שלה בזו אחר זו בתוצאה 4–1: פורטלנד טרייל בלייזרס, יוסטון רוקטס ודנוור נאגטס, בדרך לגמר הראשון של הלייקרס מזה עשר שנים.
מלבד ג'יימס, הצטיין גם אנתוני דייוויס לאורך הפלייאוף.
בגמר ה-NBA פגשו הלייקרס את מיאמי היט, ניצחו 4–2 וזכו באליפות ה-NBA, כאשר לברון נבחר שוב ל-MVP של סדרת הגמר.
ב-2 בדצמבר 2020 סיכם עם הלייקרס על הארכת חוזהו בשנתיים תמורת 85 מיליון דולר.
ב-7 בפברואר 2023, במהלך הרבע השלישי של משחק נגד אוקלהומה סיטי ת'אנדר, קלע ג'יימס את הנקודה ה-38,388 בקריירה ועלה למקום הראשון ברשימת הקלעים המובילים בתולדות ה-NBA, לפני כרים עבדול-ג'באר.
במשחק האולסטאר 2024 רשם לברון את הופעתו העשרים ובכך הפך לשיאן ההופעות במשחקי האולסטאר, כאשר הוא עוקף את כרים עבדול-ג'באר, לו 19 הופעות.
ב-3 במרץ 2024, במהלך ההפסד 114–124 לדנוור נאגטס, הפך ג'יימס לשחקן הראשון בהיסטוריית ה-NBA שקלע מעל 40,000 נקודות.
ב-27 ביוני נבחר בנו ברוני ג'יימס במקום ה-55 בדראפט על ידי לוס אנג'לס לייקרס, ובכך הפכו לאב ובנו הראשונים לשחק באותה קבוצה ב-NBA.
ב-22 באוקטובר 2024, שיחקו השניים, זה לצד זה, באותו משחק, בכך הפכו לצמד האב ובנו הראשון שמשחק זה לצד זה בליגה.
ב-5 במרץ 2025 בפתיחת המשחק הביתי של הלייקרס מול ניו אורלינס פליקנס, הפך לברון ג'יימס לשחקן ה-NBA הראשון בהיסטוריה שקולע 50,000 נקודות, בעונה הרגילה ובפלייאוף.
לאחר עונת רוקי מוצלחת במיוחד זומן ג'יימס לסגל נבחרת ארצות הברית לטורניר הכדורסל באולימפיאדת אתונה (2004), והיה שותף לאחד הכישלונות הגדולים בתולדות הכדורסל האמריקאי, לאחר שהנבחרת הפסידה את מדליית הזהב לראשונה מאז הורשו שחקני NBA לקחת חלק בטורנירים בינלאומיים וזכתה רק במדליית הארד.
ג'יימס, אשר שותף בכ-11.5 דקות בממוצע בלבד בשמונת משחקיו בטורניר, סיים אותו עם 5.4 נקודות, 1.6 אסיסטים וריבאונד אחד בממוצע למשחק.
לקראת אליפות העולם 2006 הפך ג'יימס לאחד השחקנים הבולטים בנבחרת ואף נבחר לשמש כאחד משלושת הקפטנים של ארצות הברית, יחד עם כרמלו אנתוני ודוויין וייד.
באליפות עצמה קבע ממוצעים טובים של 13.9 נקודות, 4.1 אסיסטים ו-4.8 ריבאונדים (מלך הריבאונדים של ארצות הברית), אולם נבחרתו סיימה שוב במקום השלישי בלבד, לאחר שהפסידה ל בחצי הגמר וניצחה את במשחק על המקום השלישי.
ג'יימס לא שיחק באליפות העולם בכדורסל 2010, אך חזר עם נבחרת ארצות הברית לאולימפיאדת לונדון (2012).
הוא הפך למנהיג הנבחרת יחד עם קובי בראיינט, והוביל אותה למדליית זהב שנייה ברציפות לאחר ניצחון על במשחק הגמר.
ג'יימס תרם 19 נקודות בניצחון, והפך למלך הסלים של כל הזמנים בהיסטוריה של נבחרת ארצות הברית.
הוא גם הצטרף למייקל ג'ורדן כשחקנים היחידים שזכו בפרס ה-MVP של העונה הסדירה ב-NBA, אליפות ה-NBA ומדליית זהב אולימפית באותה השנה.
מאמנו בנבחרת מייק ששבסקי אמר כי "ג'יימס הוא השחקן הטוב ביותר, הוא המנהיג הטוב ביותר והוא חכם יותר מכל אחד שמשחק את המשחק עכשיו".
בטורניר הכדורסל באולימפיאדת פריז (2024) הוביל ג'יימס את ארצות הברית לזכייה במדליית הזהב.
במשחק הגמר מול קלע 14 נקודות ומסר 10 אסיסטים, ונבחר ל-MVP של הטורניר.
ג'יימס משחק בדרך כלל בעמדת הסמול פורוורד, אך הודות לאתלטיות שלו הוא מסוגל גם לשחק בעמדות הסנטר והפאוור פורוורד.
בזכות יכולות הקליעה והבנת המשחק שלו, ג'יימס לפעמים מאייש את עמדות הקלע או הרכז.
למעשה, בזכות יכולותיו המגוונות, ג'יימס הוא אחד השחקנים הבודדים ב-NBA שמסוגל לשחק בכל חמש העמדות על המגרש.
ג'יימס מצטיין גם ביכולתו ההגנתית ונבחר חמש פעמים ברציפות (2009–2013) לחמישיית ההגנה של העונה.
ג'יימס חי עם בת זוגו מאז התיכון, סוואנה ברינסון.
לזוג שלושה ילדים: לברון (ברוני) ג'וניור, יליד 2004, , יליד 2007, וזורי, ילידת 2015. ב-31 בדצמבר 2011, יום לאחר יום הולדתו ה-27, הציע ג'יימס נישואים לברינסון, ובספטמבר 2013 הם נישאו.
שני בניו של ג'יימס משחקים גם הם כדורסל.
ב-27 ביוני נבחר בנו הבכור ברוני במקום ה-55 בדראפט על ידי לוס אנג'לס לייקרס, ובכך הפכו לאב ובנו הראשונים לשחק באותה קבוצה ב-NBA.
בנו השני ברייס משחק עבור קבוצת המכללות של אוניברסיטת אריזונה בליגת הNCAA.
בניגוד לכדורסלנים וכוכבי ספורט אחרים, ג'יימס נוהג להביע את דעתו בנושאים חברתיים ופוליטיים.
ב-2012 ארגן תמונה קבוצתית של כל שחקני מיאמי היט, כשהם חובשים קפוצ'ונים במחאה על הרג צעיר אפרו-אמריקאי בשם טרייבון מרטין שנורה כשצעד עטוי בקפוצ'ון.
גם בטקס פרסי ESPN ב-2016 מחו הוא ושלושה מחבריו על הריגת שחורים על ידי שוטרים.
ב-2016 פרסם מכתב בעיתון הקורא לתמוך בהילרי קלינטון בהתמודדותה לנשיאות ארצות הברית.
פרסום המכתב נעשה מספר ימים לפני הגעתה של קלינטון לנאום באוהיו, מדינתו של לברון שנחשבת לאחת ממדינות המפתח ב.
ב-2018 מתח ביקורת חריפה על נשיא ארצות הברית דונלד טראמפ בטענה שהוא משתמש גם בספורט כדי לפלג בין האזרחים בארצות הברית על בסיס גזע.
לאחר מספר ימים הנשיא לגלג עליו בתגובה בציוץ בחשבון הטוויטר שלו.
ג'יימס הקים את ארגון More than a vote, שמטרתו עידוד הצבעה.
באוקטובר 2024, ג'יימס הביע תמיכה בקמלה האריס לנשיאות 2024. ג'יימס כתב: "מה אנחנו בכלל מדברים כאן?
כשאני חושב על הילדים והמשפחה שלי ואיך הם יגדלו, הבחירה ברורה.
באוקטובר 2023 הביע ג'יימס תמיכה בישראל וגינה את טבח שבעה באוקטובר: .
ג'יימס מעורב בתמיכה בחינוך בעיר הולדתו אקרון.
הוא מימן מעל אלף מלגות לקולג' לילדים מאקרון.
ביולי 2018 פתחה "קרן לברון ג'יימס ומשפחתו" (LeBron James Family Foundation), בשיתוף עם מערכת בתי הספר הציבוריים של מדינת אוהיו, בית ספר ייחודי לילדים ממשפחות בסיכון.
בית הספר, הנקרא "I Promise", נפתח ל-240 ילדים בכיתות ג' ו-ד' והוא צפוי בעתיד להכיל כ-1,000 ילדים.
בית הספר יספק יום לימודים ארוך וארוחות בוקר וצהריים.
בנוסף, יספק בית הספר לבוגריו מלגות ללימודים בקולג' ויסייע בתעסוקת ההורים.
בראיונות לאחר הפתיחה אמר ג'יימס, כי הוא פתח את בית הספר סמוך למקום שבו הוא עצמו גדל והרחובות שבהם הוא הסתובב, וכי הוא מבין את הקשיים וההתמודדויות של הילדים בסיכון וממשפחות חד-הוריות, כי אלו הקשיים שהוא עצמו חווה.
הוא הוסיף, כי פתיחת בית הספר הוא מהרגעים הגדולים בחייו, אפילו יותר מהישגיו הספורטיביים.
ללברון ג'יימס ולשותפו העסקי מאבריק קרטר חברת הפקות בשם SpringHill Entertainment.
הפקתה הראשונה של החברה הוא הסרט הדוקומנטרי More than a Game (2009) המתאר את קריירת התיכונים של ג'יימס.
בהמשך הפיקה החברה גם את השעשועון "The Wall", את קומדיית הכדורסל "Survivor's Remorse" ונוספים.
בשנת 2015 הופיע בסרט "אסון מהלך".
ב-2018 החל להפיק ולהשתתף בתוכנית טלוויזיה בשם "The Shop" ברשת HBO, בתוכנית ג'יימס ואורחים נוספים מנהלים שיחה על תרבות ופוליטיקה במספרה הם דנים גם על נושאים נפיצים ושנויים במחלוקת בדעת הקהל האמריקאית כגון גזענות.
בין האורחים דריימונד גרין ועוד.
בספטמבר 2018 פורסם באופן רשמי כי ג'יימס ישחק ב"ספייס ג'אם: אגדה חדשה", סרט ההמשך ל"ספייס ג'אם" המצליח בכיכובו של מייקל ג'ורדן.
את הסרט הפיק ריאן קוגלר, במאי "הפנתר השחור".
צילומי הסרט חלו ב-2019 הסרט יצא לאקרנים בקיץ 2021.
מדליית ארד באליפות העולם: 2006
מדליית זהב באליפות אמריקה: 2007
מקום ראשון ברשימת הקלעים המובילים בתולדות ה-NBA, החל מפברואר 2023
MVP של העונה הסדירה ב-NBA: , , ,
בחירה למשחק האולסטאר של ה-NBA: –
MVP של משחק האולסטאר: , ,
החמישייה הראשונה: , , , ,
לאורך הקריירה שלו קבע ג'יימס הישג חסר תקדים כאשר נבחר במשך 21 שנים ברציפות לאחת מחמישיות העונה של ליגת ה-NBA.
שנהפרסקטגוריהתוצאהמקור2023פרסי בחירת הילדים של ניקלודיאוןכוכב ספורט אהוב2025
לברדוריט הוא מינרל טקטוסיליקטי (סיליקטים במבנה מרחבי), השייך לקבוצת המינרלים הידועים בשם פלגיוקלז (סוג של פצלת השדה).
מקור השם בחצי האי לברדור שבקנדה שם אותר לראשונה.
המינרל מצוי במקומות נוספים בקנדה ובחצי האי הסקנדינבי.
בקרבת העיר ז'יטומיר באוקראינה, קיימים מספר מכרות המתמחים בכריית סלע המכיל כתשעים אחוז לברדוריט.
סלע זה מכונה אנארתוזיט, והוא נכרה בגושים בצורת תיבה, שמנוסרים ללוחות המשמשים כמשטחי עבודה במטבחים וניחנים במראה מרשים בזכות גבישי הלברדוריט הגדולים והכחולים.
הלברדוריט מצוי באמצעיתה של שורת המינרלים האיזומורפית (כלומר שורה של תרכובות אנלוגיות בהרכבן) מקבוצת הפלדספטים (פצלות השדה) המתחילה באלביט ומסתיימת באנורתיט והמכונה פְּלַגְיוֹקְלז ("שבירה נטויה").
הלברדוריט הוא אחד המינרלים היפים ביותר.